### Resume

Idræt, event og fællesskaber planlægger en [adresse] 13-20. Maj 2023, hvor gårdrummet og parkeringsområdet ved Føtex i [adresse] omdannes til et moderne galleri.

### Sagsfremstilling

[adresse]

Idræt, event og fællesskaber i Vejle Kommune er i gang med at planlægge en [adresse], som afholdes i perioden 13. – 20. maj 2023. Der vil i perioden blive malet 7-10 vægmalerier i gårdrummet / parkeringsområdet ved Føtex i [adresse], samt på midlertidige konstruktioner, der bliver opstillet på parkeringsområdet og langs gågade i Vejle (se bilag for Villads Larsen spots og eksempler på vægkonstruktionerne).

Formål.

Vi giver mere end vi tager – gennem kunst, kreativitet og skaberkraft, forvandler vi et uinspirerende sted, til at blive en fortælling om fællesskab, kreativitet og skaberkraft.

Vi vil omdanne den triste og uinspirerende parkeringsplads og gård ved Føtex i [adresse] til et moderne udendørs galleri.

Samarbejdspartnere.

Projektet sker i samarbejde med [adresse], og er p.t. i gang med at inddrage lokale kulturaktører, der ønsker at være med: kunstnere, kreative ildsjæle, BGK, [adresse], [adresse].

Det er i gårdrummet / parkeringsområdet ved Føtex. Se vedhæftet bilag for samlet overblik over gavlene. De store gavle vil blive malet af de eksterne kunstnere, de mindre vil blive malet af lokale kunstnere.

Tilsagn til brug af væggene.

Der er indhentet tilsagn fra alle lodsejere.

Der udarbejdes pt. en mere specifik aftale, som godkendes af alle lodsejere. Denne proces vil være afsluttet inden maj.

Aftalen vil indeholde:

- Vægmalerierne har en minimumlevetid på 1. år.

- Fremtidigt vedligehold er Vejle Kommune uvedkommende

- Eventuel hærværk og afskalling vil ikke blive udbedret af Vejle Kommune

- Lodsejer kan efter 31. Maj 2024 for egen regning vælge at overmale gavlmalerierne, såfremt de skulle ønske det.

Kunstnerne.

Kunstnerne vil bestå af 5 eksterne professionelle kunstnere og et antal lokale kunstnere og kreative ildsjæle.

De eksterne kunstnere.

De eksterne kunstnere er kurateret af Jørgen Nielsen. Ingrid Kjær er kunstneren af Tour de France vægmaleriet i [adresse].

De eksterne er alle professionelle kunstnere med stor erfaring med store vægværker. Kunsterne er følgende: Bertil Pedersen, Jørgen Nielsen, Ritt Jacobsen, Daniel Jepsen og Øystein Lind. I bilaget ses et portfolio på hver af de 5 kunstnere og giver et retvisende billede af, hvad vi forventer, at kunstnerne leverer.

De eksterne professionelle kunstnere vil male på de store gavle i gårdrummet. De mindre gavle / vægge bliver malet af lokale kunstnere.

De lokale kunstnere.

Flere lokale kunstnere har udvist interesse for projektet. Vi er i øjeblikket i dialog med kunstnere og lokale ildsjæle om at bidrage til projektet i form af vægmalerier og gadekunst i bred forstand - oplæsninger, musik, performance, talks, workshops, og vil derfor ikke nødvendigvis have et blivende aftryk.

Vedlagt eksempler på lokale kunstneres tidligere værker.

Ingrid Kjær vil være koordinator for alle værker, både eksterne og lokale kunstnere i samarbejde med det ansvarshavende team i Idræt, event og fællesskaber.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.